 Atupele ndiyo kinara wa mabao kwenye kikosi cha Ndanda FC, akifunga mabao manane na kuisaidia timu hiyo kukamata nafasi ya tisa wakiwa na pointi 27 katika michezo 25 waliyocheza msimu huu.Akizungumza na gazeti hili, Atupele alisema amekuwa akifanya mazoezi ya nguvu kuhakikisha Ndanda inafanya vizuri katika ligi na anafurahi kuona ndoto zake zinatimia, ingawa udogo wa timu inakuwa ni kikwazo kwake kuonekana kwa ukaribu.“Kufunga mabao manane siyo kazi ndogo kwenye ligi ngumu kama ya msimu huu, lakini hizi ni jitihada zangu binafsi ambazo zimenifanya kuwa kwenye kiwango hiki msimu huu, lengo langu ni kucheza timu ya taifa ili nami nitoe mchango kwa taifa langu,” alisema Atupele.Mshambuliaji huyo alisema pamoja na kocha Mkwasa kutomjumuisha kwenye kikosi kilichopambana na Chad mwezi uliopita, lakini bado hajakata tamaa ataendelea kujituma ili kumshawishi aweze kumjumuisha kwenye timu yake itakayocheza na Misri Juni mwaka huu.